**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՈՍՏԻԿԱՆՈՒԹՅՈՒՆՈՒՄ ԾԱՌԱՅՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Ոստիկանությունում ծառայության մասին» 2002 թվականի հուլիսի 3-ի ՀՕ-401-Ն օրենքի (այսուհետ՝ Օրենք) 1-ին հոդվածի 1-ին մասը շարադրել հետևյալ խմբագրությամբ.

«1. Սույն օրենքը կարգավորում է ներքին գործերի բնագավառում պետական կառավարման լիազոր մարմնում և վերջինիս ենթակայությամբ գործող ոստիկանության գործառույթներ իրականացնող, միասնական համակարգ համարվող պետական կառավարման մարմնում (այսուհետ` ոստիկանություն), այլ ենթակա մարմիններում և ենթակայությանը հանձնված կազմակերպություններում ծառայության հիմնական սկզբունքները, ոստիկանությունում ծառայություն անցնելու կարգը և ծառայության պայմանները, ծառայության հետ կապված` ծառայողների իրավունքները, պարտականությունները, պատասխանատվությունը, իրավական ու սոցիալական երաշխիքները, ոստիկանության պաշտոններն ու կոչումները, ծառայության հետ կապված այլ հիմնական հարաբերություններ:»:

**Հոդված 2.** Օրենքի 2-րդ հոդվածը՝

1. 1-ին մասը շարադրել հետևյալ խմբագրությամբ.

«1. Ոստիկանությունում ծառայությունը պետական ծառայության տեսակ է, որի առանձնահատկությունները սահմանվում են սույն օրենքով: Ոստիկանությունում իրավապահ գործառույթներ չիրականացնող աշխատողները, բացառությամբ սույն օրենքի 58-րդ հոդվածով նախատեսված անձանց, քաղաքացիական ծառայողներ են, որոնց հետ հարաբերությունները կարգավորվում են «Քաղաքացիական ծառայության մասին» օրենքով: Ներքին գործերի բնագավառում պետական կառավարման լիազոր մարմնի ուսումնական հաստատությունում ծառայությունն իրականացվում է սույն օրենքով սահմանված կարգով, բացառությամբ օժանդակ (ուսումնական գործընթացին չառնչվող) գործառույթներ իրականացնող պաշտոններում ծառայության: Սույն օրենքի իմաստով իրավապահ գործառույթներ իրականացնող պաշտոններ են հանդիսանում՝

1) «Ոստիկանության մասին» օրենքի 2-րդ հոդվածով նախատեսված խնդիրների իրականացմանն անմիջականորեն ներգրավված ոստիկանության ծառայողների պաշտոնները.

2) սույն մասի 1-ին կետում նշված ծառայողների գործունեությունը ղեկավարող, համակարգող, ինչպես նաև նրանց մասնագիտական գործունեության նկատմամբ գերատեսչական հսկողություն իրականացնող ոստիկանության ծառայողների պաշտոնները, բացառությամբ քաղաքական և հայեցողական պաշտոնների:».

1. 2-րդ մասի 3-րդ պարբերությունում «Կառավարության որոշմամբ» բառերը փոխարինել «ներքին գործերի բնագավառում պետական կառավարման լիազոր մարմնի (այսուհետ՝ Լիազոր մարմին) ղեկավարի հրամանով» բառերով։

**Հոդված 3.** Օրենքի 2-րդ հոդվածի 3-րդ մասի 2-րդ պարբերությունում, 5.1-ին հոդվածի 1-ին և 3-րդ մասերում, 11-րդ հոդվածի 6-րդ մասում, 13-րդ հոդվածի 10-րդ մասում, 14-րդ հոդվածի 3-րդ մասի 1-ին և 2-րդ պարբերությունում, 27-րդ հոդվածի 2-րդ և 3-րդ մասերում, 43-րդ հոդվածի 5-րդ մասի 2-րդ պարբերությունում, 47-րդ հոդվածի 3-րդ մասում, 54-րդ հոդվածի 6-րդ, 7-րդ և 8-րդ մասերում և 55-րդ հոդվածում «Ոստիկանության պետը» և «Ոստիկանության պետի» բառերը փոխարինել համապատասխանաբար «Լիազոր մարմնի ղեկավարը» և «Լիազոր մարմնի ղեկավարի» բառերով և համապատասխան հոլովաձևերով։

**Հոդված 4.** Օրենքի 3-րդ հոդվածի 1-ին մասում «ոստիկանությունում,» բառից հետո լրացնել «Լիազոր մարմնում, վերջինիս ենթակայությամբ գործող պետական այլ մարմիններում կամ ենթակայությանը հանձնված կազմակերպություններում,» բառերը։

**Հոդված 5.** Օրենքի ամբողջ տեքստում «Ոստիկանության ուսումնական հաստատություն» բառերը և համապատասխան հոլովաձևերը փոխարինել «Լիազոր մարմնի ուսումնական հաստատություն» բառերով և համապատասխան հոլովաձևերով։

**Հոդված 6.** Օրենքի 4-րդ հոդվածի՝

1. 1-ին մասի 2-րդ կետից «այդ թվում՝ մարզային վարչության պետ,» բառերը հանել.
2. 2-րդ և 3-րդ մասերը շարադրել հետևյալ խմբագրությամբ.

«2. Ոստիկանության պաշտոնների առանձին խմբերում ընդգրկվող հիմնական պաշտոններին հավասարեցված պաշտոնների անվանացանկը սահմանում է Լիազոր մարմնի ղեկավարը:

3. Հայաստանի Հանրապետության զինված ուժերի, ներքին գործերի, ազգային անվտանգության մարմինների համակարգերում զինվորական ծառայության հիմնական պաշտոնների, քրեակատարողական ծառայության հիմնական պաշտոնների, հարկադիր կատարումն ապահովող ծառայության, դատախազության պաշտոնների, քննչական կոմիտեի, հատուկ քննչական ծառայության ինքնավար պաշտոնների և հակակոռուպցիոն կոմիտեի ծառայության պաշտոնների (այդ թվում ինքնավար պաշտոնների) միջև համապատասխանությունը սահմանում է Կառավարությունը:

**Հոդված 7.** Օրենքի 5-րդ հոդվածի՝

1. 3-րդ մասը շարադրել հետևյալ խմբագրությամբ.

«3. Ոստիկանության գլխավոր, ավագ, միջին և կրտսեր կոչումները շնորհում է ծառայողին ոստիկանության համապատասխան պաշտոնին նշանակելու կամ որպես սովորող հրամանագրելու իրավասություն ունեցող պաշտոնատար անձը:».

1. 5-րդ մասը «ցմահ» բառից հետո լրացնել «, բացառությամբ սույն հոդվածի 8-րդ մասով նախատեսված դեպքի» բառերով.
2. 8-րդ մասը «հիմքով» բառից հետո լրացնել «, ինչպես նաև սույն օրենքի 14-րդ հոդվածի 7-րդ մասով սահմանված փորձաշրջանի ընթացքում» բառերը։

**Հոդված 8.** Օրենքի 5.1-ին հոդվածում լրացնել հետևյալ բովանդակությամբ 3.1-ին մաս.

«3.1. Լիազոր մարմնի ղեկավարի միջնորդությունը ներկայացվում է սույն հոդվածի 2-3-րդ մասերով սահմանված պահանջներին համապատասխան։»:

**Հոդված 9.** Օրենքի 7-րդ հոդվածի՝

1. 2-րդ մասը շարադրել հետևյալ խմբագրությամբ.

«2. Ոստիկանությունում կամ սույն մասում նախատեսված մարմիններում ծառայություն անցած (աշխատած) և զինվորական կամ հատուկ կոչում կամ դասային աստիճան ունեցող քաղաքացիներին Ոստիկանությունում պաշտոնի նշանակելիս շնորհվում է իր զինվորական կամ հատուկ կոչմանը կամ դասային աստիճանին կամ պահեստազորում ունեցած կոչմանը համապատասխան ոստիկանության կոչում:

Զինված ուժերում, ազգային անվտանգության մարմիններում շնորհված զինվորական կոչումների, փրկարար ծառայության կոչումների, քրեակատարողական, հարկադիր կատարումն ապահովող ծառայություններում, քննչական կոմիտեում, հատուկ քննչական ծառայությունում, հակակոռուպցիոն կոմիտեում, դատախազությունում շնորհվող արդարադատության կոչումների և դասային աստիճանների, պահեստազորում ունեցած կոչումների համապատասխանությունը ոստիկանության կոչումներին սահմանում է Կառավարությունը:».

1. 21 -ին և 22-րդ մասերն ուժը կորցրած ճանաչել։

**Հոդված 10.** Օրենքի 11-րդ հոդվածի՝

1. 1-ին մասը՝

ա) 1-ին կետում ««Զինապարտության մասին» Հայաստանի Հանրապետության օրենքի 12-րդ հոդվածի 1-ին մասի «բ»-«ե» կետերով, 13-րդ հոդվածի 4-րդ մասով նախատեսված դեպքերի» բառերը փոխարինել ««Զինվորական ծառայության և զինծառայողի կարգավիճակի մասին» օրենքով սահմանված կարգով առողջական վիճակի հետ չկապված հիմքերով զինվորական ծառայությունից ազատվելու դեպքերի» բառերով.

բ) 2-րդ կետը շարադրել հետևյալ խմբագրությամբ.

«2) համապատասխանում է ոստիկանության ծառայողին ներկայացվող մասնագիտական, ֆիզիկական պատրաստականության և առողջական վիճակի հետ կապված պահանջներին, անձնական հատկանիշներով բավարարում է բարոյականության համընդհանուր ճանաչում ստացած նորմերին:».

1. 2-րդ մասը շարադրել հետևյալ խմբագրությամբ.

«2. Առանձին պաշտոններում ոստիկանությունում ծառայության անցնելու համար Կառավարության որոշմամբ կարող են սահմանվել տարիքային ավելի բարձր սահմանափակումներ:».

1. 3-րդ մասում «մասնագիտական,» բառը հանել, իսկ «Կառավարությունը։» բառից հետո լրացնել «Ոստիկանության ծառայողին ներկայացվող մասնագիտական պահանջները սահմանվում են Լիազոր մարմնի ղեկավարի կողմից հաստատված կոնկրետ պաշտոնի անձնագրով։» նախադասությունը։
2. 4-րդ մասը՝

ա) 2-րդ կետի «քաղաքացիական կամ այլ ծառայությունում» բառերը փոխարինել «հանրային ծառայության» բառերով.

բ) լրացնել հետևյալ բովանդակությամբ 3.1-ին, 3.2-րդ, 3.3-րդ և 3.4-րդ կետերով.

«3.1) որը կատարել է դիտավորյալ հանցանքի հատկանիշներ պարունակող արարք, և նրա նկատմամբ առկա է ոչ ռեաբիլիտացնող հիմքով քրեական հետապնդումը դադարեցնելու մասին որոշում.

3.2) որը նախկինում հանրային ծառայության պաշտոնից ազատվել է կարգապահական տույժի կիրառման արդյունքում, եթե նման տույժի կիրառումից չի անցել մեկ տարի.

3.3) որը տառապում է ոստիկանության ծառայողի պաշտոնում նշանակվելու համար Կառավարության կողմից սահմանված հիվանդությամբ.

3.4) որը օրենքի խախտմամբ չի անցել ժամկետային պարտադիր զինվորական ծառայություն.».

1. 6-րդ մասում «փաստաթղթերի ցանկը» բառերից հետո լրացնել «, թեկնածուների ընտրության» բառերը։

**Հոդված 11.** Օրենքի 12-րդ հոդվածի 1-ին մասից «պետական դրոշի» բառը փոխարինել «դրոշի» բառով։

**Հոդված 12.** Օրենքի 13-րդ հոդվածը՝

1. 2-րդ և 3-րդ մասերը շարադրել հետևյալ խմբագրությամբ.

«2. Ոստիկանության պետին Լիազոր մարմնի ղեկավարի առաջարկությամբ նշանակում և ազատում է վարչապետը։ Ոստիկանության պետը համատեղում է Լիազոր մարմնի ղեկավարի տեղակալի պաշտոնը:

3. Ոստիկանության պետի տեղակալներին Ոստիկանության պետի առաջարկությամբ նշանակում և ազատում է լիազոր մարմնի ղեկավարը։ Ոստիկանության զորքերի հրամանատարն ի պաշտոնե Ոստիկանության պետի տեղակալն է:».

1. 4-րդ մասն ուժը կորցրած ճանաչել.
2. 5-րդ մասը շարադրել հետևյալ խմբագրությամբ.

«5. Ոստիկանության գլխավոր պաշտոնների խմբի ծառայողներին պաշտոնի նշանակում (ծառայության է ընդունում) և պաշտոնից ազատում է Լիազոր մարմնի ղեկավարը, իսկ ավագ և միջին պաշտոնների խմբերի ծառայողներին՝ Ոստիկանության պետը:».

1. լրացնել հետևյալ խմբագրությամբ 5.1-ին մասով.

«5.1. Լիազոր մարմնում կամ նրա ենթակա մարմիններում՝ բացառությամբ ոստիկանության, ոստիկանության ծառայողներին պաշտոնի նշանակում (ծառայության է ընդունում) և պաշտոնից ազատում է Լիազոր մարմնի ղեկավարը՝ բացառությամբ սույն հոդվածի 7-րդ մասով նախատեսված պաշտոնների։».

1. 9-րդ մասում «մասերով» բառից հետո լրացնել «նախատեսված պայմանների հաշվառմամբ՝ սույն օրենքի 13.1-ին հոդվածով» բառերը։

**Հոդված 13.** Օրենքի 13.1-ին հոդվածը՝

1. վերնագրում «, պետի տեղակալի ու Ոստիկանության զորքերի հրամանատարի» բառերը փոխարինել «և Ոստիկանության պետի տեղակալի» բառերով։
2. 1-ին մասում «վարչապետի» բառը փոխարինել «Լիազոր մարմնի ղեկավարի» բառերով։
3. 2-7-րդ մասերն ուժը կորցրած ճանաչել.
4. լրացնել հետևյալ խմբագրությամբ 2.1-րդ մասով.

«2.1. Վարչապետի կողմից առաջարկությունը վերադարձվելու դեպքում Լիազոր մարմնի ղեկավարը ներկայացնում է նոր միջնորդություն՝ նշելով Ոստիկանության պետի պաշտոնում նշանակվելու նոր թեկնածուի։»:

1. 8-րդ մասը շարադրել հետևյալ խմբագրությամբ.

«8. Ոստիկանության պետի տեղակալներ նշանակելու կամ ազատելու մասին Ոստիկանության պետի առաջարկությունը ներկայացվում է գրավոր և ներառում է սույն հոդվածի 1-ին մասով սահմանված տեղեկությունները:»:

**Հոդված 14.** Օրենքի 14-րդ հոդվածում՝

1. 3-րդ մասի՝

ա. 2-րդ պարբերությունում «(բարոյական)» բառը հանել.

բ. 4-րդ պարբերության «վերջին մեկ տարին» բառերը փոխարինել «մեկ տարի» բառերով.

1. 3.1-ին մասն ուժը կորցրած ճանաչել.
2. 6-րդ մասում՝

ա. «մասնագիտական կամ» բառերից հետո «Կառավարության կողմից» բառերը փոխարինել «տվյալ պաշտոնի անձնագրով» բառերով.

բ. լրացնել հետևյալ բովանդակությամբ 1.1-ին և 1.2-րդ կետեր.

«1.1) ոստիկանության կադրերի ռեզերվում գրանցված ծառայողները․

1.2) այլ պաշտոնից փոխադրվող (այդ թվում՝ առաջխաղացման կարգով) ոստիկանության ծառայողները.».

գ. լրացնել հետևյալ բովանդակությամբ 2.1-ին կետ.

«2.1) սույն հոդվածի 10-րդ մասի 1-ին պարբերությամբ նախատեսված անձինք․».

դ. 3-րդ կետը շարադրել հետևյալ խմբագրությամբ.

«3) տվյալ պաշտոնի անձնագրով սահմանված համապատասխան մասնագիտությամբ բարձրագույն կրթություն ունեցող և առաջին անգամ ոստիկանությունում ծառայության անցնող քաղաքացիները:».

1. 7-րդ մասում «Կառավարության կողմից» բառերը փոխարինել «Պաշտոնի անձնագրով» բառերով.
2. լրացնել հետևյալ բովանդակությամբ 9.2-րդ մաս.

«9.2. Ոստիկանությունում թափուր պաշտոն առաջանալու դեպքում առաջնահերթության կարգով պաշտոնի է նշանակվում ոստիկանության կադրերի ռեզերվում գրանցված ծառայողը։».

1. 10-րդ մասի՝

ա. 1-ին պարբերությունը շարադրել հետևյալ խմբագրությամբ.

«Ոստիկանությունում թափուր պաշտոն առաջանալու դեպքում ծառայության կարող են նշանակվել նաև զինված ուժերի, ազգային անվտանգության, քրեակատարողական, փրկարար, հարկադիր կատարումն ապահովող ծառայությունների ծառայողները, դատախազները, քննչական կոմիտեի ինքնավար պաշտոն զբաղեցնող ծառայողները, հակակոռուպցիոն կոմիտեի ծառայության պաշտոն (այդ թվում՝ ինքնավար պաշտոն) զբաղեցնող ծառայողները, ինչպես նաև վերջին 5 տարիների ընթացքում ոստիկանությունում ծառայությունից ազատված (բացառությամբ սույն օրենքի 45-րդ հոդվածի 1-ին մասի 9-րդ կետի հիմքով) ոստիկանության նախկին ծառայողները: Սույն պարբերությամբ սահմանված դեպքում նշանակումից հետո ծառայողն անցնում է պարտադիր վերապատրաստում:».

բ. 2-րդ պարբերությունն ուժը կորցրած ճանաչել.

գ. 4-րդ պարբերությունում «կասեցվելու» բառը փոխարինել «դադարեցվելու» բառով, իսկ «կամ ոստիկանությունում ծառայության անցնող անձին» բառերը հանել.

1. 11-րդ մասն ուժը կորցրած ճանաչել։

**Հոդված 15.** Օրենքի 16-րդ հոդվածի 4-րդ մասում «Կառավարությունը» բառը փոխարինել «Լիազոր մարմնի ղեկավարը» բառերով։

**Հոդված 16.** Օրենքի 21-րդ հոդվածի 2-րդ մասում, 22-րդ հոդվածում, 41-րդ հոդվածի 5-րդ մասում և 48-րդ հոդվածի 1-ին մասում ««Պետական պաշտոններ զբաղեցնող անձանց վարձատրության մասին» Հայաստանի Հանրապետության օրենքով» բառերը փոխարինել ««Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքով» բառերով։

**Հոդված 17.** Օրենքի 27-րդ հոդվածի 4-րդ մասում «Ոստիկանության պետի նորմատիվ» բառերը փոխարինել «Լիազոր մարմնի ղեկավարի» բառերով։

**Հոդված 18.** Օրենքում լրացնել հետևյալ խմբագրությամբ 42.1-ին հոդված.

«**Հոդված 42.1.** **Ոստիկանության ծառայողին կարգապահական տույժի ենթարկելու հիմքերը**

1. Ոստիկանության ծառայողը կարգապահական տույժի կարող է ենթարկվել՝
2. իր լիազորություններն իրականացնելիս օրենքը կոպիտ կամ պարբերաբար խախտելու դեպքում.
3. սույն օրենքով կամ ոստիկանության գործառույթները կարգավորող այլ օրենքներով նախատեսված պարտականությունները չկատարելու կամ ոչ պատշաճ կատարելու դեպքում.
4. ոստիկանության կարգապահական կանոնագրքով սահմանված կանոնները կամ համապատասխան ծառայության կանոնագրքով սահմանված կանոնները խախտելու դեպքում.
5. սույն օրենքի 39-րդ հոդվածով սահմանված սահմանափակումները խախտելու դեպքում։»:

**Հոդված 19.** Օրենքի 43-րդ հոդվածի 6-րդ մասի՝

1) 3-րդ պարբերությունը շարադրել հետևյալ խմբագրությամբ.

«Ոստիկանության բարձրագույն խմբի պաշտոններ զբաղեցնող ծառայողների նկատմամբ սույն օրենքի 42-րդ հոդվածի 1-ին մասի 1-8-րդ կետերով նախատեսված կարգապահական տույժերը կարող է կիրառել նրանց պաշտոնում նշանակելու իրավասություն ունեցողը:».

2) 4-րդ պարբերության 1-ին նախադասությունը շարադրել հետևյալ խմբագրությամբ.

«Սույն օրենքի 42-րդ հոդվածով նախատեսված կարգապահական տույժերը ոստիկանության գլխավոր խմբի պաշտոններ զբաղեցնող ծառայողների նկատմամբ կիրառելու իրավունքը վերապահվում է Լիազոր մարմնի ղեկավարին, իսկ ավագ, միջին և կրտսեր խմբերի պաշտոններ զբաղեցնող ծառայողների նկատմամբ կիրառելու իրավունքը՝ Ոստիկանության պետին:»:

**Հոդված 20.** Օրենքի 45-րդ հոդվածը՝

1. 1-ին մասը՝

ա. լրացնել հետևյալ խմբագրությամբ 1.1-ին կետով.

«1.1) երկարամյա ծառայության կենսաթոշակի անցնելու կապակցությամբ.»,

բ. 2-րդ կետում «, այդ թվում` երկարամյա ծառայության կենսաթոշակի անցնելու կապակցությամբ» բառերը հանել,

գ. 9-րդ կետում «, այդ թվում` դատարանի դատավճռով ոչ ռեաբիլիտացնողհիմքերով պատժից ազատվելու կամ պատիժը կրելը հետաձգելու» բառերը հանել,

դ. լրացնել հետևյալ խմբագրությամբ 9.1-ին կետով,

«9.1) նրանց նկատմամբ դիտավորյալ հանցանքի հատկանիշներ պարունակող արարքի համար հարուցված քրեական հետապնդումը դադարեցվել է ոչ ռեաբիլիտացնող հիմքով.».

1. 1.1-ին մասն ուժը կորցրած ճանաչել.
2. 2-րդ մասում «ղեկավարը» բառից հետո լրացնել «(պաշտոնատար անձը)» բառերը.
3. լրացնել հետևյալ խմբագրությամբ 3-րդ մասով.

«3. Ոստիկանության ծառայողին սույն հոդվածի 1-ին մասի 9-րդ և 9.1-ին կետերով նախատեսված հիմքով ոստիկանությունում ծառայությունից ազատելու դեպքում ոստիկանությունում ծառայության ստաժի մեջ չեն հաշվարկվում պաշտոնավարումը ժամանակավոր դադարեցված լինելու, ազատությունից փաստացի զրկված (ձերբակալված կամ կալանավորված) լինելու ժամանակահատվածները:»:

**Հոդված 21.** Օրենքի 46-րդ հոդվածի 2-րդ մասում «ղեկավարը» բառից հետո լրացնել «(պաշտոնատար անձը)» բառերը:

**Հոդված 22.** Օրենքի 47-րդ հոդվածի՝

1. 2-րդ մասում «վարչապետի առաջարկությամբ» բառերից հետո լրացնել «և Լիազոր մարմնի ղեկավարի միջնորդությամբ» բառերը.
2. 4-րդ մասը ուժը կորցրած ճանաչել.
3. 6-րդ մասը շարադրել հետևյալ խմբագրությամբ.

«6. Լիազոր մարմնում, վերջինիս ենթակայությամբ գործող պետական այլ մարմիններում կամ ենթակայությանը հանձնված կազմակերպություններում փորձաքրեագիտական, պրոֆեսորադասախոսական, ծրագրավորման և տեղեկատվական տեխնոլոգիաների ոլորտի, լրատվական, գիտահետազոտական, բժշկական բնույթի մասնագիտական պաշտոններ զբաղեցնող ոստիկանության ծառայողները կարող են ոստիկանությունում ծառայությունը շարունակել մինչև 65 տարին լրանալը:»:

**Հոդված 23.** Օրենքի 49-րդ հոդվածը՝

1. 1-ին մասի «սույն օրենքի 42-րդ հոդվածի 1-ին մասի 5-րդ և 6-րդ կետերով սահմանված կարգապահական տույժի ենթարկված ոստիկանության ծառայողները, ինչպես նաև» բառերը հանել, իսկ «2-3-րդ կետերով» բառերը փոխարինել «2-րդ, 3-րդ, 5-րդ և 7-րդ կետերով» բառերով.
2. լրացնել հետևյալ խմբագրությամբ 1.1-ին մասով.

«1.1. Ոստիկանության կադրերի ռեզերվում գրանցվում են նաև սույն օրենքի 13.1-ին հոդվածով սահմանված կարգով պաշտոնից ազատված` ոստիկանության բարձրագույն խմբի պաշտոն զբաղեցրած ծառայողները:».

1. 5-րդ մասում «Կառավարությունը» բառը փոխարինել «Լիազոր մարմնի ղեկավարը» բառերով։

**Հոդված 24.** Օրենքի 54-րդ հոդվածի 2-րդ, 3-րդ, 6-րդ, 7-րդ և 8-րդ մասերը ճանաչել ուժը կորցրած:

**Հոդված 25.** Օրենքի 55-րդ հոդվածը՝

1. 1-ին մասում «Ոստիկանական» բառից հետո լրացնել «նախնական և» բառերը.
2. 10-րդ մասում «Ոստիկանության պետը շնորհում» բառերը փոխարինել «շնորհվում» բառով։

**Հոդված 26.** Օրենքի 56-րդ հոդվածն ուժը կորցրած ճանաչել։

**Հոդված 27.** Օրենքի 57-րդ հոդվածում «Ոստիկանության պետը» բառերը փոխարինել «Լիազոր մարմնի ղեկավարը» բառերով։

**Հոդված 28.** Օրենքի 58-րդ հոդվածի՝

1. վերնագիրը շարադրել հետևյալ խմբագրությամբ.

«**Հոդված 58. Ոստիկանությունում տեխնիկական սպասարկում իրականացնող և քաղաքացիական աշխատանք կատարող անձինք**»

1. 1-ին պարբերությունում «տեխնիկական սպասարկում իրականացնող» բառերից հետո լրացնել «և քաղաքացիական աշխատանք կատարող» բառերը։

**Հոդված 29.** Օրենքի 111-ին գլուխն ուժը կորցրած ճանաչել։

**Հոդված 30. Եզրափակիչ և անցումային դրույթներ**

1. Սույն օրենքն ուժի մեջ է մտնում Հանրապետության նախագահի՝ Հայաստանի Հանրապետության ներքին գործերի նախարար նշանակելու մասին հրամանագիրն ուժի մեջ մտնելու օրվանից:
2. Սույն օրենքն ուժի մեջ մտնելուց հետո Ոստիկանության պետը և նրա տեղակալները շարունակում են պաշտոնավարել մինչև այդ պաշտոններում նշանակումներ կատարելը։
3. Սույն օրենքն ուժի մեջ մտնելուց հետո ոստիկանության ծառայողները «Քաղաքացիական ծառայության մասին» օրենքի 44-րդ հոդվածի 5-րդ մասով սահմանված կարգով քաղաքացիական ծառայության պաշտոնում նշանակվելու դեպքում պահպանում են «Զինվորական ծառայության և զինծառայողի կարգավիճակի մասին» օրենքով սահմանված երաշխիքները՝ տվյալ պաշտոնը զբաղեցնելու ժամանակահատվածում: Պաշտոնի փոփոխության դեպքում «Զինվորական ծառայության և զինծառայողի կարգավիճակի մասին» օրենքով սահմանված երաշխիքները չեն պահպանվում: «Քաղաքացիական ծառայության մասին» օրենքի 44-րդ հոդվածի 1-ին մասով նախատեսված ժամանակացույցին համապատասխան քաղաքացիական ծառայող համարված ոստիկանության ծառայողները քաղաքացիական ծառայության պաշտոնում նշանակվելու օրվանից հետո՝ հինգ տարվա ընթացքում, օգտվում են «Պետական կենսաթոշակների մասին» օրենքով սահմանված երկարամյա ծառայության զինվորական կենսաթոշակ ստանալու իրավունքից. այս դեպքում քաղաքացիական ծառայության պաշտոն զբաղեցրած ժամանակահատվածը համարվում է զինվորական ծառայության ստաժ:
4. Սույն օրենքն ուժի մեջ մտնելու օրվա դրությամբ ոստիկանությունում քաղաքացիական հատուկ ծառայության պաշտոններ զբաղեցնող այն անձինք, որոնք մինչև քաղաքացիական հատուկ ծառայության պաշտոնի նշանակվելը զբաղեցրել են ոստիկանության ծառայության պաշտոն, սույն օրենքն ուժի մեջ մտնելուց հետո` մեկ տարվա ընթացքում, կարող են նշանակվել ոստիկանության թափուր պաշտոնի` անկախ Օրենքի 14-րդ հոդվածի 10-րդ մասով նախատեսված հինգ տարի ժամկետն անցած լինելու հանգամանքից:
5. Այն ծառայողները, որոնք սույն օրենքի 22-րդ հոդվածի 2-րդ կետն ուժի մեջ մտնելու օրվա դրությամբ ծառայում են Օրենքի 47-րդ հոդվածի 4-րդ մասի ուժով, շարունակում են իրենց ծառայությունը մինչև օրենքով սահմանված ծառայության սահմանային տարիքը լրանալը:
6. Սույն օրենքից բխող իրավական ակտերն ընդունվում են սույն օրենքն ուժի մեջ մտնելուց հետո՝ վեցամսյա ժամկետում: Մինչև սույն օրենքն ուժի մեջ մտնելն ընդունված իրավական ակտերը շարունակում են իրենց գործողությունը, մինչև սույն օրենքն ուժի մեջ մտնելուց հետո դրանք ուժը կորցրած ճանաչելը կամ լիազորված սուբյեկտի կողմից նոր իրավական ակտ ընդունելը։